GiliGold/VAD_KnessetCorpus huggingface dataset:
פניה קירשנבאום: שנית, אין טיסה ישראלית והיינו צריכים לטוס עם חברה זרה עם עצירה בווינה, טיסת לילה כי זאת הטיסה היחידה שיש.
פניה קירשנבאום: נחתנו בקזחסטאן אחרי המתנות בווינה, בשעה 6 בבוקר כאשר בשעה 8 בבוקר שר החוץ התחיל את הפגישות שלו במקום.
פניה קירשנבאום: המשלחת שאירחה אותנו, השאלה הראשונה הייתה אם לא הגענו במטוס ישיר של המדינה.
פניה קירשנבאום: זה היה להם מאוד לא ברור.
פניה קירשנבאום: השאלות היו אפילו מעליבות כי הם לא מדינה הרבה יותר גדולה מאתנו וכמובן שלנשיא שלהם יש מטוס.
פניה קירשנבאום: גם מבחינת האבטחה, קודם כל, קשה לאבטח בטיסה זרה את האנשים.
פניה קירשנבאום: שנית, אתה בטח יודע, ואני נתקלתי בזה, שאבטחת אישים מגיעה עם הציוד שלה למדינה הזרה.
פניה קירשנבאום: כל הציוד הזה עובר ביקורת וכולי.
פניה קירשנבאום: לדעתי זה היה אפילו משפיל למדינת ישראל, כל התהליך שעברנו שם.
פניה קירשנבאום: אחרי מה שראיתי שם, אני שואלת את עצמי עכשיו איך לא חשבתי על זה.
פניה קירשנבאום: זה הטריד אותי, זה הפריע לי ודיברנו על זה בינינו, אבל לא העליתי את הנושא בדעתי.
אבי דיכטר: בינואר נשיא המדינה אמור להגיע לביקור רשמי בגרמניה.
אבי דיכטר: יש הבדל אם נשיא מדינת ישראל מגיע לגרמניה בטיסה עם מטוס ממלכתי, עם כל סמלי המדינה, כמו שהיינו רוצים כי גרמניה בכל אופן היא לא עוד מדינה מבחינת המשמעות של נשיא מדינת ישראל שמגיע לשם.
חיים אורון: כשהוא ייסע לגרמניה במטוס אל על, יהיה על המטוס דגל ישראל.
פניה קירשנבאום: חבר הכנסת אורון יכול לצחוק, אבל יש בי גאווה לאומית ואני חושבת שזה חלק מזה.
פניה קירשנבאום: אני מחזקת את ידיך ואני בעד.
אלכס מילר: שמעתי את מה שנאמר כאן גם על ידי חבר הכנסת דיכטר וגם על ידי חבריי.
אלכס מילר: צריך לחלק את הדברים.
אלכס מילר: אדוני היושב ראש, כלכלית אני לא מאמין שזה ישתלם.
אלכס מילר: להפעיל טייסת שלמה בחיל האוויר, זה לא שני בוחני מטוסים שיפעילו אלא מדובר בטייסת שלמה שצריך להקים כאשר מדובר בסדרי עדיפויות.
אלכס מילר: אני לא רוצה להגיע למצב שיתחילו לריב מי טס ומתי במטוס הזה, והרי מדובר ברשימה גדולה.
אלכס מילר: בסופו של דבר ההחלטה צריכה להיות אם אנחנו כמדינה רואים – כמו שחבר הכנסת דיכטר אמר – בסמל המדינה שצריך להיות דבר כזה וכזה, זאת החלטה ואין לה שום קשר להיבט הכלכלי, כי כלכלית אני לא מאמין שזה ישתלם.
אלכס מילר: זה הרבה יותר יקר מאשר טיסה מסחרית.
אבי דיכטר: ממש לא כך.
אבי דיכטר: רק לתקן פרט אחד.
אבי דיכטר: בגלל שראשי המדינה נוסעים במטוסים מסחריים, הם לא יכולים לנחות בשדות תעופה צבאיים.
אבי דיכטר: ברוב המדינות, אפילו בארצות הברית, כאשר אתה טס במטוס ממלכתי, אתה נוחת לא בשדה תעופה בינלאומי אלא בשדה תעופה צבאי.
אבי דיכטר: אתה אפילו לא משלם אגרה.
אבי דיכטר: אגב, כלכלית – ואני לא הכתובת לתת את הנתונים הכלכליים אבל ישנם כאן המומחים והם יתייחסו לזה.
אבי דיכטר: אני דליתי את הנתונים מהם והוספתי קצת ממה שאני מכיר.
אבי דיכטר: כלכלית זו עסקה מאוד משתלמת אבל לא בגלל העסקה הכלכלית באתי.
יצחק וקנין: אוי ואבוי אם נעשה בדברים הללו תחשיב כלכלי.
אבי דיכטר: לפעמים אתה אומר שהסמל יקר מדיי.
אבי דיכטר: אני אומר שהסמל כאן הוא בחינם.
אלכס מילר: אתה לא חייב לקנות מטוס.
אלכס מילר: אתה יכול לשכור אותו לתקופה.
משה גפני: אין אפשרות.
אלכס מילר: אדוני היושב ראש, אני חושב שאכן ההחלטה צריכה להתקבל.
אלכס מילר: ההיבט הכלכלי צריך להיות פחות מכריע אלא מה שמכריע צריך להיות ההיבט הממלכתי.
משה גפני: ביקש את רשות הדיבור אסף שבי גטניו, מנכ"ל העמותה לדמוקרטיה מתקדמת.
משה גפני: אנחנו ועדה שנותנת לכל מי שמבקש לדבר, אבל אולי תציג את עצמך כדי שנדע.
אסף שבי גנטיו: אנחנו עמותה שעוסקת בהפרדות הון-שלטון והון-עיתונות וזה אספקט נוסף שאנחנו רצינו להעלות.
משה גפני: יש איזה פרוייקטים מיוחדים שאתם מוכרים בהם בעבר?
אסף שבי גנטיו: יש כמה פרוייקטים שאנחנו מוכרים.
משה גפני: מה עמדתכם?
אסף שבי גנטיו: העמדה שלנו היא שכל עוד בטיסה הבאה של שמעון פרס לארצות הברית הוא לא יטוס במטוס של דניאל אברמס, אנחנו בעד.
אסף שבי גנטיו: אנחנו מחייבים את זה גם מהאספקט הזה, כמובן במגבלות של צניעות, לא מנקר עיניים, מחזיר את ההשקעה כמו שאמר חבר הכנסת דיכטר.
אסף שבי גנטיו: גם אנחנו בעד.
משה גפני: מה עמדת ש"ס?
יצחק וקנין: בשביל ההומור.
יצחק וקנין: היה לנו דיון בוועדת האתיקה בנושא של מישהו שעבר מחלקה במטוס, ואתם יודעים במי מדובר.
יצחק וקנין: מישהו שעבר מהתיירות למחלקה הראשונה.
קריאה: ממחלקת עסקים למחלקה הראשונה.
יצחק וקנין: לפחות זה ימנע לנו את הישנות המקרה הזה.
משה גפני: אני רוצה לסכם את הדיון.
משה גפני: לפי דעת כל המשתתפים – אני לא מדבר על הבדלי הניואנסים – וזאת גם עמדתי, אכן צריך ללכת למהלך הזה שמציע אותו חבר הכנסת דיכטר, לרכישת מטוס להטסת הנשיא וראש הממשלה וזאת מכמה היבטים.
משה גפני: בראש ובראשונה מההיבט הביטחוני, כפי שגם הסבירו לי אנשי השב"כ וכפי שאתה מעלה, ואתה איש מקצוע בעניין הזה.
משה גפני: אני מבקש כדלהלן.
משה גפני: אני פונה אליכם, אל משרד ראש הממשלה ואל משרד האוצר על שני אגפיו.
משה גפני: אנחנו תומכים במהלך הזה.
משה גפני: ועדת הכספים תומכת במהלך הזה אבל אנחנו מבקשים את הנתונים.
משה גפני: אנחנו מבקשים לדעת את הנתונים.
משה גפני: אתם אומרים תוך שבועיים, זה יכול להיות גם שלושה שבועות כי אנחנו לא ממהרים לשום מקום, אבל אנחנו מבקשים לעשות את זה בהקדם כדי שנדע.
משה גפני: אנחנו לא יכולים להשאיר החלטה כזאת תלויה באוויר.
משה גפני: או שאנחנו חוזרים בנו מההחלטה, או שאנחנו מתקדמים אתה.
משה גפני: ההיבט הכלכלי הוא היבט.
משה גפני: הוא לא היבט שאנחנו יכולים להפוך אותו להיבט זניח.
משה גפני: אם יתברר שאכן ההיבט הכלכלי הוא בשמים באופן כזה שצריך להשקיע כאן כסף רב, וההשקעה לא חוזרת - מה שלא נראה לי כי לי נראה שההיבט הכלכלי הוא גם כן בסופו של דבר לא ההיבט הקריטי כיוון שהכסף יחזור – אנחנו רוצים לדעת את הנתונים ומה עמדת הממשלה, משרד ראש הממשלה ומשרד האוצר על שני אגפיו.
משה גפני: אם אכן יתברר שהולכים למהלך הזה, אנחנו נצטרך לקבוע כללים.
משה גפני: אנחנו, אני עוד לא יודע בדיוק, לא בדקתי מבחינה תקנונית.
משה גפני: נצטרך לקבוע כללים.
משה גפני: זה לא יהפוך להיות מטוס שהוא מטוס טרמפ, שבאמת יתחילו מריבות כי יבוא שר מסוים ויאמר שממילא המטוס עומד עכשיו בבסיס חיל האוויר ולכן הוא מבקש להשתמש בו.
משה גפני: דרך אגב, אני בעד המהלך הזה, אני באופן אישי, אבל לא דיברנו על כך באופן מוגדר כיוון שאנחנו מחכים לנתונים שלכם.
משה גפני: לדעתי זה צריך להיות עם חיל האוויר מכיוון שבמשך הזמן הזה שהנשיא לא נוסע וראש הממשלה לא נוסע, או שיחליטו גם על שר הביטחון ושר החוץ, אבל מה שיוחלט בסופו של דבר, אני לא רוצה שהמטוס לא יעמוד באיזשהו מקום.
משה גפני: הוועדה, כפי ששמעתם, תומכת בהצעה של חבר הכנסת דיכטר.
משה גפני: אני מבקש לקבל את הנתונים ברגע שתסתיים העבודה.
משה גפני: אם לא העבודה לא מסתיימת בתוך חודש, תודיעו לנו כי גם את זה אנחנו צריכים לדעת.
משה גפני: אז נקבל החלטה שהממשלה לא יכולה לסיים את דיוניה בעניין הזה ואנחנו חוזרים בנו מההחלטה.
חיים אורון: ואנחנו נקבע את סידור הרכב.
משה גפני: אנחנו לא נקבע שום דבר.
משה גפני: הדיון בוועדה עכשיו הוא דיון ציבורי.
משה גפני: הוא לא דיון שיש לו משמעות מעשית.
משה גפני: אנחנו לא מצביעים על קניית המטוס, אנחנו לא מצביעים על הכללים שנעשים עם המטוס הזה ואנחנו לא קובעים גם אם זה נעשה עם חיל האוויר או לא למרות שאני מציע שזה ייעשה כך ושהמטוס לא יעמוד באופן כזה שיבוא מישהו ויאמר שהמטוס בלאו הכי עומד פנוי ולכן הוא רוצה לטוס כי הוא טס בטיסה ממלכתית ומייצג את מדינת ישראל.
משה גפני: כאמור, אנחנו מבקשים לקבל את הנתונים.
משה גפני: אם אכן כפי שאמרתם – ואני מניח שאתם יודעים מה שאתם אומרים – בתוך השבועיים-שלושה האלה יהיו הנתונים, אנחנו נצטרך לבדוק משפטית איפה נקבע דבר כזה.
משה גפני: סביר להניח לדעתי שהממשלה צריכה לקבל החלטה.
משה גפני: אני מניח שזה יבוא לוועדת הכספים מכיוון שמדובר בסכום גבוה ויצטרכו לקיים דיון בנושא הכספי.
משה גפני: לסיכום.
משה גפני: ועדת הכספים תומכת במה שמציע חבר הכנסת דיכטר והיא מבקשת, לפני שמקבלים החלטה מעשית, לקבל את הנתונים הכלכליים.
משה גפני: מבחינת הנתונים הביטחוניים, כמובן זה לא יבוא לכאן אבל הם ברורים, כפי שהוצגו וכפי שאני יודע אותם.
משה גפני: בזה אני מסכם את הדיון.
משה גפני: ועדת הכספים תומכת במהלך והיא מבקשת לקבל את הנתונים עד חודש ימים.
משה גפני: אם זה יהיה בתוך שבועיים-שלושה, כפי שאתם אומרים, בבקשה.
משה גפני: אז אנחנו נבדוק משפטית מה עושים כדי להפוך את זה להחלטה אופרטיבית.
משה גפני: חבר הכנסת דיכטר, אני מודה לך על שהעלית את הנושא הזה.
משה גפני: אני מתנצל על האיחור שקרה בגלל דיון שהתמשך מעבר למצופה בוועדה המשותפת של ועדת הכספים וועדת החוץ והביטחון.
משה גפני: לכן נשתדל להיות קצרים בסעיפים שהם כנראה קצת פחות בעייתיים.
משה גפני: אם אפשר, אני מבקש להיות מתומצתים.
משה גפני: על סדר היום תיקונים בתקנון הבורסה: חיוב החברה לרשום את כל מניותיה על שם החברה לרישומים והקדמת ביצוע הסליקה הכספית בנגזרים.
מירב תורג'מן: אלה שני תיקונים בתקנות בורסה.
מירב תורג'מן: הראשון הוא חיוב החברה לרשום את כל מניותיה והשני הוא הקדמת ביצוע הסליקה הכספית בנגזרים.
חגית נאמן: כפי שביקשת, אני אקצר.
חגית נאמן: התיקון הראשון הוא בהמשך לתיקון שהתבצע לפני עשרה חודשים בחוק ניירות ערך שהסמיך את הבורסה לקבוע בתקנון שלה הוראה, ואנחנו קובעים אותה, שמחייבת חברה כאשר היא באה להירשם למסחר לרשום את כל המניות שלה בספרים שלה על שם החברה לרישום.
חגית נאמן: זה אומר שכל המניות יהיו במסלקה של הבורסה ובכל המניות יהיה ניתן לסחור בכל רגע, לקנות ולמכור ניירות ערך.
חגית נאמן: ההוראה תחול על כל חברה חדשה שמבקשת לרשום את המניות שלה והכל ניירות חדשים של חברה רשומה שתנפיק אותם.
חגית נאמן: זה התיקון הראשון.
חגית נאמן: התיקון השני הוא תיקון לגבי מימוש סליקה של עסקאות שמתבצעות בנגזרים, אופציות וחוזים עתידיים.
חגית נאמן: היום ביום אחד מתבצעת הסליקה של ניירות הערך ורק ביום העסקים שאחרי כן מתבצעת הסליקה הכספית, מה שחושף את המסלקה ליום אחד של אשראי.
חגית נאמן: הגענו למסקנה שזה לא נחוץ.
חגית נאמן: זה היה נחוץ בהתחלה אבל אין לנו שום בעיה לעשות את הסליקה בעצם גם של ניירות הערך וגם הסליקה הכספית באותו יום ואנחנו מבקשים את התיקון הזה.
מירב תורג'מן: תאמרי מילה לגבי התחילה.
חגית נאמן: בנושא התחילה של הנושא של הסליקה, של הביצוע, זה ייקח לנו עד כשבועיים-שלושה להשלים את ההסדרים הטכניים.
חגית נאמן: אנחנו נפרסם הודעה שבועיים מראש ואז נחיל את זה.
משה גפני: היועצת המשפטית של הוועדה, אני רוצה שתאמרי לנו מה להצביע, אם יש בעיות עם הדברים האלה.
מירב תורג'מן: כרגע אין.
משה גפני: לפני כן, האם יש מישהו שמתנגד לבקשה?
אליהו לוי: אנחנו נציגי רשות ניירות ערך ואנחנו תומכים בבקשה.
מירב תורג'מן: גם מבחינתנו אין בעיה.
משה גפני: חיוב החברה לרשום את כל מניותיה על שם החברה לרישומים – אושר פה אחד התיקון הזה אושר.
משה גפני: גם התיקון הזה אושר.
משה גפני: התיקונים בתקנון הבורסה אושרו.
משה גפני: על סדר היום צו מס הכנסה (קביעת תשלומים בעד שירותים או נכסים כהכנסה (תיקון), התש"ע-2009.
מיכל דויטש הנר: אם אפשר, אני מבקשת שנדבר על הכל ביחד.
מיכל דויטש הנר: יש לנו נפט, יש לנו צו קביעת שירותים ונכסים ויש לנו יהלומים שהם כולם חקיקת סוף שנה.
מיכל דויטש הנר: אלו שלוש תקנות שאנחנו מבקשים להאריך את תוקפן.
משה גפני: אם כן, אנחנו מדברים על: צו מס הכנסה (קביעת תשלומים בעד שירותים או נכסים כהכנסה (תיקון), התש"ע-2009
משה גפני: תקנות מס הכנסה (כללים לחישוב המס בשל החזקה ומכירה של יחידות השתתפות בשותפות לחיפושי נפט) (תיקון), התש"ע-2009
מיכל דויטש הנר: ביהלומים ובצו שירותים ונכסים אנחנו מבקשים לקבוע את המחזור שעד אליו בעצם אין חובת ניכוי מס במקור.
מיכל דויטש הנר: תשומת לבכם שבשנה שעברה הבקשה שלנו לא נדונה כלל בגלל שהיו בחירות ולכן אנחנו עושים כאן את המחזורים גם ל-2007 וגם ל-2008.
מיכל דויטש הנר: בעצם מדובר בצו שירותים ונכסים על חובות המנכים בעסקאות, יהלומים, זה המחזור שעד אליו אין חובת ניכוי מס במקור ולגבי נפט, התקנות בעניין נפט קובעות כללים מיוחדים למחפשי נפט בכל מה שקבוע בתוך התקנה.
מיכל דויטש הנר: אנחנו מבקשים להאריך את זה עד תום שנת המס 2010.
משה גפני: יש כאן מישהו מהנפט?
משה גפני: מי דיבר אתי על הנפט?
מיכל דויטש הנר: אתי דיברו ובדקו.
מיכל דויטש הנר: הסברתי מה זה ואמרו לי בסדר.
מירב תורג’מן: שאלה.
מירב תורג’מן: למה הכנסתם גם את 2007 כאשר 2007 כן מופיעה בטבלאות?
מיכל דויטש הנר: זה לא פורסם.
מיכל דויטש הנר: יש כאן טעות.
מיכל דויטש הנר: זה שלוש שנים.
מיכל דויטש הנר: חובת הניכוי שקבועה כאן בתקנות היא מי חייב לנכות לפי המחזור הקודם.
מיכל דויטש הנר: עכשיו זה לשנה הבאה.
משה גפני: יש בעיה?
מירב תורג’מן: לא.
משה גפני: צו מס הכנסה (קביעת תשלומים בעד שירותים או נכסים כהכנסה (תיקון), התש"ע-2009 – אושר פה אחד
משה גפני: צו מס הכנסה (קביעת תשלומים בעד עיבוד יהלומים או בעד מסחר ביהלומים כהכנסה) (תיקון), התש"ע-2009 – אושר פה אחד
משה גפני: תקנות מס הכנסה (כללים לחישוב המס בשל החזקה ומכירה של יחידות השתתפות בשותפות לחיפושי נפט) (תיקון), התש"ע-2009 – אושרו פה אחד
משה גפני: תקנות מס ערך מוסף (תכנון מס החייב בדיווח) (הוראת שעה) (תיקון), התש"ע-2009
משה גפני: אנחנו ממשיכים בישיבת ועדת הכספים.
משה גפני: על סדר היום:
משה גפני: תקנות מס ערך מוסף (תכנון מס החייב בדיווח) (הוראת שעה) (תיקון), התש"ע-2009 תאמרי ליהודה נסרדישי שאישרנו את התקנות.
משה גפני: הוא ביקש ממני אתמול ואמרתי לו שאני הרי עובד ברשות המסים.
משה גפני: כלומר, אני לא מקבל משכורת ואני לא מקבל מכם כמעט שום דבר ממה שאני מבקש לטובת הציבור, אבל מה שאני עושה כל הזמן, אני עובד חד צדדי ברשות המסים.
משה גפני: תאמרי ליהודה נסרדישי שאני עובד ברשות המסים ואני מאשר מה שהוא מבקש.
משה גפני: אני עדיין מחכה לסעיף 46.
מיכל דויטש הנר: רשימת מוסדות?
טמיר כהן: זה לא קשור.
משה גפני: אני אומר לך בדיוק מה קשור.
טמיר כהן: אני יודע מה קשור.
טמיר כהן: זה לא קשור לדיון הזה משום הרשימה לא הגיעה אלינו.
מיכל דויטש הנר: הטענה היא שלא הגיעה כל רשימה?
משה גפני: אני אומר לך בדיוק מה הטענה.
משה גפני: יש להם כוח אדם והם מביאים עוד כוח אדם ברגע שצריך לגבות כסף מהציבור.
משה גפני: יש הטבה שהמדינה החליטה בחוק לתת למה שהמדינה צריכה לעשות והיא לא עושה, שעושים את זה במגזר השלישי וזה סעיף 46.
משה גפני: צריך לחכות שמונה חודשים בגלל שאין כוח אדם.
משה גפני: יש הרבה עובדים במס הכנסה והרבה עובדים ברשות המסים, בלי סוף יועצים משפטיים ויועצים משפטיות ופקידים, אבל שם אין תקן ולכן צריך לחכות שמונה חודשים.
משה גפני: אחרי שמונה חודשים מונסנגו חותם ואחרי שהוא חותם, הוא שולח את זה בדואר ליהודה נסרדישי.
משה גפני: יהודה נסרדישי, אחרי שהוא חותם, הוא שולח את זה בדואר לשר האוצר.
משה גפני: אם שר האוצר בעזרת השם יחתום על זה אחרי שהוא יקבל את זה בדואר – ויש לי ערמות דואר – זה מגיע לוועדה ובוועדה זה מאושר ביום אחד.
משה גפני: אני ביקשתי, וזה כאן נוהל כמעט קבוע, שכאשר זה מגיע לכאן, לא לעכב את זה אפילו דקה.
משה גפני: אני איש ציבור, הפניות מגיעות אלי יותר מאשר לאחרים, אנשים עשו את כל מה שצריך לעשות ולקבל סעיף 46 זה לא קל כי צריך להכין דוחות, צריך להכין מאזנים והיום גם צריך ניהול תקין ומחמירים בעניין.
משה גפני: אם אתם באמת מתיימרים לתת שירות לציבור ולכן אתם מתייעלים כל הזמן בגבייה מהציבור, זה גם התפקיד שלכם ובמה שאתם צריכים לעזור לציבור, לעזור לו.
משה גפני: אני עובד ברשות המסים אבל חד צדדי.
משה גפני: דיברתי עם יהודה נסרדישי אתמול.
יצחק וקנין: היה תיק שאני טיפלתי בו באופן אישי.
יצחק וקנין: פנה אלי מישהו ואז דיברתי עם אחת הפקידות היכן שמאשרים סעיף 46, באגף המסים, והיא אמרה לי שחסר חומר מסוים, אחרי שישלימו אותו, יעבירו במתכונת המקובלת לוועדה לאישור.
יצחק וקנין: חודשיים חיכיתי וזה לא הגיע לכאן.
יצחק וקנין: הרמתי טלפון למונסנגו שאמר לי שהוא יבדוק.
יצחק וקנין: הוא חיפש את התיק, לא מוצאים אותו.
יצחק וקנין: אין תיק ולכן בוא נתחיל את הכל מהתחלה.
יצחק וקנין: מתחילים את הכל מהתחלה, כבר חצי שנה, עד היום הדבר הזה לא מגיע.
מיכל דויטש הנר: עד היום זה לא מגיע?
יצחק וקנין: עד היום לא מגיע.
יצחק וקנין: איבדו את התיק, איבדו את הכל, לא מוצאים את התיק.
יצחק וקנין: זה מקרה שאני אישית טיפלתי בו.
משה גפני: אני מבין מה שאתה אומר.
משה גפני: יש הרבה מקרים.
משה גפני: זה לא בסדר.
משה גפני: לא נותנים לזה תקנים, אז הוסיפו שם איזה פקיד.
משה גפני: כל חברי הוועדה שואלים על זה כל הזמן וזה חוזר על עצמו.
משה גפני: אתם עושים מה שאתם רוצים.
מיכל דויטש הנר: אני רואה בסדר היום שלכם כמה וכמה פעמים השנה שהיה סעיף 46.
מיכל דויטש הנר: אני אמסור ליהודה נסרדישי שיש בעיה.
משה גפני: אמרתי לו את זה אתמול.
משה גפני: כשהוא דיבר אתי, יצאתי מהרכב, הייתי באמצע הכביש ואנשים עמדו בתחנה, כך שלא יכולתי לצעוק.
משה גפני: תאמרי לי שמה שאמרתי לו בעדינות, אני מתנצל על זה כי אני הייתי צריך לצעוק.
משה גפני: התכוונתי לצעוק.
יצחק וקנין: כדי שלא תהיה בעיה, אמרתי שיכינו לי את כל החומר לגבי אותה עמותה, לקחתי את כל החומר עם העוזר שלי, שמתי הכל במעטפה ומסרתי ביד.
יצחק וקנין: אמרתי לו שהוא לא נותן לאף אחד חוץ מאשר למונסנגו שיחתום על כך שהוא קיבל את זה, כדי שלא יאמרו שאיבדו עוד פעם את התיק.
מיכל דויטש הנר: ליהודה מונסנגו איכפת והוא עובד.
יצחק וקנין: בחור מצוין.
משה גפני: אנשי רשות המסים, אחד אחד טובים.
משה גפני: כולם ללא יוצא מן הכלל, כולם טובים אבל את כל הכוח בלי מעצורים מעבירים לגביית כספים מהציבור ובמה שצריך לעזור לציבור, לא שמים שם כוח אדם, לא משאבים ולא כלום.
משה גפני: בסדר, אתם קובעים את סדרי העדיפויות ולא הכנסת.
משה גפני: הכנסת חוקקה חוקים, היא חוקקה את החוק של מס הכנסה.
משה גפני: אם תעצבנו אותנו, נבטל את החוק הזה שלא גובים מס הכנסה בכלל.
מיכל דויטש הנר: נבטל את כל מס הכנסה?
משה גפני: בלאו הכי אתם לא שומעים לנו.
מיכל דויטש הנר: אני אביא את הדברים.
משה גפני: אף על פי כן אני מאשר כל מה שאתם מבקשים.
מיכל דויטש הנר: כמעט.
משה גפני: טוב שאמרת כמעט.
מיכל דויטש הנר: אנחנו בתקנות מס הכנסה (תכנון מס החייב בדיווח) (הוראת שעה) (תיקון), התש"ע-2009.
מיכל דויטש הנר: מדובר בתקנות שלמעשה נחקקו כהוראת שעה לשנים 2007 עד 2009.
מיכל דויטש הנר: התקנות הללו, ראשיתן בהסמכות שנקבעו במסגרת ועדת קפוטה-מצא, הסמכה בחוק מע"מ ובפקודת מס הכנסה לקבוע בעצם את הפעולות שרשות המסים מבקשת מהנישום להציף כלפי מעלה.
מיכל דויטש הנר: התקנות הללו הוגשו לוועדה וראשיתן כהוראה של קבע.
מיכל דויטש הנר: לאור העובדה שזאת הייתה פעם ראשונה שהן הובאו אל הוועדה, בסוף נקבע שהן ייקבעו כהוראת שעה.
מיכל דויטש הנר: למעשה אחרי רק שנה אחת יש לנו את המידע שרק עכשיו מתחיל להיות מעובד מהטעם שהנישום מדוח.
יצחק וקנין: הוראת השעה הייתה לשלוש שנים.
מיכל דויטש הנר: נכון, אבל האדם מדווח על פעולה וזו פעולה שקרתה בשלוש השנים הללו.
מיכל דויטש הנר: הוא מדווח בדוח השנתי.
מיכל דויטש הנר: דוח שנתי שלמעשה יש לנו הוא הדוח השנתי לשנת 2007.
מיכל דויטש הנר: אלו הדוחות היחידים שכבר נגמרה חובת ההגשה שלהם ועליהם אנחנו מתחילים לעבוד.
מיכל דויטש הנר: שנת 2008, לאור העובדה שרוב הנישומים מקבלים הארכות אוטומטיות, עדיין לא מצוי בפנינו.
מיכל דויטש הנר: יש צוות שמונה על ידי יהודה נסרדישי שמעבד את אותו מידע ובודק איך הפעולות הללו, הקביעה של הפעולות הללו, השפיעה על ההתנהלות המשקית, על ההתנהלות של הנישומים, כמה זה קורה וכמה זה מדווח.
מיכל דויטש הנר: בנוסף, אנחנו לא יכולים לברוח מזה, התקנות הללו בעצם קובעות נורמה.
מיכל דויטש הנר: הן קובעות נורמה התנהגותית.
מיכל דויטש הנר: ברגע שוועדת הכספים אישרה את רשימת הפעולות האלה כרשימה של פעולות שצריכות להיות מדווחות, אין ספק שגם מבחינת ההיקף שהן קורות, זה היקף שכנראה יורד.
מיכל דויטש הנר: אנשים מודעים לזה שצריך להציף את זה לרשות המסים.
מיכל דויטש הנר: כל מה שנדרש בסך הכל זה לומר דיווחתי, הנה, עשיתי.
מיכל דויטש הנר: לא בטוח שיקרה עם זה משהו.
משה גפני: אני לא יכול לחלוק על חברי היושב ראש הקודם יעקב ליצמן שאמר לג'קי מצא בשעתו שהוא מתפשר אתו על שלוש שנים, ליצמן ביקש שנתיים אבל כנראה שההתפשרויות אתכם כבר התחילו אצל ליצמן.
משה גפני: זאת אומרת, אני לא המצאתי את הגלגל.
משה גפני: צריך לבחון את העניין הזה ואני לא בטוח שאתם כבר בחנתם מספיק.
משה גפני: זה אומר שאני מוכן להתפשר על שלוש שנים.
משה גפני: אני חשוב שצריך להכניס את זה לניסיון כדי לבחון איך זה עובד.
משה גפני: אני לא יכול לחלוק על ליצמן ולכן אני מציע שנמשיך את הוראת השעה למשך שלוש שנים.
שי חרמש: אני יכול להציע משהו?
שי חרמש: אני כן יכול לחלוק על ליצמן.
משה גפני: אתה כן, אבל אני לא.
שי חרמש: אני רוצה להציע את זה כהוראת קבע.
שי חרמש: אני רוצה לומר דבר מאוד פשוט.
שי חרמש: כל מכבסות המס, העלמות המס הן מכת מדינה.
שי חרמש: כל מי שיבוא היום מרשות המסים ויאמר לי שמגבירים דיווח, מגבירים מידע, אני אפילו לא שואל.
שי חרמש: לא מעניין אותי בכלל מה כתוב שם.
שי חרמש: כל דבר שנותן היום עוד מידע, מציף היום עוד מידע, אני בעד.
שי חרמש: הרי מה התרגילים האלה?
שי חרמש: בישיבה אולי לא עסקו בזה, אבל מחוץ לישיבה עסקו בזה.
שי חרמש: יש כאן תרגילים של סוף שנה.
שי חרמש: אתה לוקח שלדי חברות שמפסידות.
משה גפני: מס הכנסה יכול לומר שהם בחנו את זה.
משה גפני: איכפת לי.
משה גפני: שיבחנו ושידווחו.
שי חרמש: הם בוחנים את זה כבר שלוש שנים.
משה גפני: אתה היית חבר הוועדה אז?
שי חרמש: אני פוחד שבכנסת הבאה אני לא אהיה.
משה גפני: בעזרת השם תהיה.
משה גפני: אתה חבר כנסת טוב ומקצוען.
שי חרמש: כתוב היום בעיתון שאני לא אהיה בכנסת הבאה.
משה גפני: אני לא יודע מה כתוב בעיתון.
משה גפני: אז לא השתתפת בישיבה.
שי חרמש: כתובים כל מיני דברים ואני לא אהיה בכנסת הבאה.
משה גפני: אתם יכולים לדעת בוודאות איך זה עובד?
מיכל דויטש הנר: כן.
משה גפני: אפשר לדווח מה אמר אז ג'קי מצא בוועדה של ליצמן.
שי חרמש: עברו כבר שלוש שנים.
משה גפני: אז מה אם עברו שלוש שנים?
משה גפני: יכולים לומר את זה עכשיו?
מיכל דויטש הנר: יש ועדה שהוקמה לעניין הזה והיא בעצם בודקת.
מיכל דויטש הנר: תמיד יש לנו את הפרורוגטיבה לבוא בהצעה של קבע.
משה גפני: בסדר, אז תביאו את זה.
מיכל דויטש הנר: הרעה החולה הזאת של לקבוע מסים בהוראות שעה.
משה גפני: את מסכימה לשלוש שנים בהוראת שעה?
מיכל דויטש הנר: זאת האופציה היחידה?
שי חרמש: יש את האופציה שאני הצעתי.
משה גפני: נצביע.
שי חרמש: הוראת קבע.
משה גפני: מה עמדתך?
שי חרמש: מה רע בזה?
משה גפני: רע.
משה גפני: יבואו עם דיווח נורמלי.
מיכל דויטש הנר: אנחנו תמיד יכולים לבוא אליכם.
משה גפני: שיעבירו פקידים לסעיף 46.
משה גפני: אני רוצה שיבואו לכאן.
מיכל דויטש הנר: אנחנו באים.
משה גפני: אז נבטל את הוראת השעה כאשר תבואו עם הוועדה.
מיכל דויטש הנר: בכל מקרה אתה בעצם יוצר את הלחץ ברשות המסים כאשר כל מה שמדובר, מדובר בדיווח בסך הכל ולא בענישה.
משה גפני: תסביר לי מה האחריות בעניין הזה.
שי חרמש: האחריות היא דבר אחד.
שי חרמש: יהיה כאן היום עוד ממד שנותן אלומת אור על מקומות בהם לא התכוונת.
שי חרמש: זה כמו שאתה בא ואומר שניקח את כל תקנות מס הכנסה ונהפוך אותן להוראת שעה.
שי חרמש: כל שנה בדצמבר נדון אם רוצים מס הכנסה או לא.
משה גפני: אתה לא יכול לטעון טיעון כזה.
שי חרמש: אני מקצוען ולכן אני אומר את זה.
משה גפני: אני אומר לך למה לא.
משה גפני: הם הקימו ועדה ולא בכדי אז דובר על העניין הזה שיבחנו את העניין.
משה גפני: אנחנו לא משנים שום דבר, רשויות המס מתנהלות עם חובות הדיווח והכל, אנחנו מאשרים את זה ואין דיון על הבעיה הזאת.
משה גפני: מבחינת האחריות, האחריות היא מושלמת אבל האחריות צריכה להיות גם כזאת שוועדת הכספים לפני שהופכת את זה להוראת קבע צריכה למצות את הוועדה שהם הקימו, שיבואו עם החלטות בעניין הזה.
שי חרמש: מדווחים, שמים וי, כן, מכרתי חברה.
משה גפני: אבל אין בעיה עם העניין.
שי חרמש: אני מבקש להעלות את הצעתי גם אם אני יודע שהיושב ראש יפעיל נגדי מכבש קואליציוני.
משה גפני: אני לא מפעיל שום דבר, שכל אחד יצביע.
שי חרמש: אני מדבר על הוראת קבע לגבי חובת דיווח.
משה גפני: חבר הכנסת אמנון כהן, אני אמרתי מה אמר היושב ראש ליצמנן כאשר ג'קי מצא הביא את זה לוועדת הכספים.
מיכל דויטש הנר: זאת הייתה הפעם הראשונה.
משה גפני: הפעם הראשונה, בסדר.
משה גפני: אני שואל האם השתנה משהו.
משה גפני: מה שהשתנה זה שעברו שלוש שנים ויש ועדה שבוחנת את זה ועדיין לא הגיעה למסקנות.
משה גפני: מה יותר פשוט מלהמשיך את זה?
מיכל דויטש הנר: הציבור יודע.
קריאה: הציבור מתחיל להתרגל לדווח.
משה גפני: בסדר, אז תמשיכו, אני לא אומר שלא.
קריאה: אם נהפוך את זה להוראת קבע, זה גם ייתן ודאות לציבור.
משה גפני: בסדר, אתם תמשיכו עם זה.
מיכל דויטש הנר: מי שקורא את הפרוטוקול של הדיון הקודם וזוכר את מה שהיה מאחורי הקלעים של התקנות הללו, התקנות הללו לוו בהתנגדות.
מיכל דויטש הנר: אמרו לנו שזה מאזן האימה, זה מאזן הכוחות.
מיכל דויטש הנר: ככל שאנחנו יודעים פחות, לרשות המסים קשה.
מיכל דויטש הנר: ברגע שעברנו, צלחנו והצלחנו לעשות את התקנות הללו ועשינו אותן, לקחנו בפינצטה, אחרי עבודת ועדה, רק את התכנונים שצפו על פני השטח.
מיכל דויטש הנר: הגדרנו אותם בצורה מדויקת ובעצם כמו שאמרנו בהתחלה הם קבעו נורמה התנהגותית.
מיכל דויטש הנר: היום פועלים פחות.
משה גפני: נחזור לזה.
משה גפני: בואי נעבור לסעיף הבא.
מיכל דויטש הנר: זהו.
מיכל דויטש הנר: סיימתי.
מיכל דויטש הנר: שתי התקנות אותו הדבר.
מיכל דויטש הנר: תקנות מע"מ ומס הכנסה, זה אותו הדבר.
משה גפני: אני מדבר על כללי מס הכנסה (בעלי הכנסות מעבודה בחוץ לארץ) (תיקון), התש"ע-2009.
משה גפני: יש לי מורת רוח מהתנהלות רשות המסים.
שי חרמש: גם לי יש מורת רוח.
משה גפני: מה אתה עושה עם זה שיש לך מורת רוח?
שי חרמש: מורת הרוח שלי היא שהם לא אוכפים היום כל מיני דברים חשובים וזה אחד הדברים החשובים.
שי חרמש: אני אביא לך בעוד חודש הצעת חוק לסגור עוד חור חשוב.
משה גפני: תסבירי.
מיכל דויטש הנר: כללי מס הכנסה מעבודה בחוץ לארץ מסמיכים את שר האוצר, באישור ועדת הכספים, לקבוע את הסכומים שיותרו בניכוי בשל הוצאות דיור לשליחים בחוץ לארץ לכל חודש.
שי חרמש: זה משרד החוץ?
מיכל דויטש הנר: לא רק.
מיכל דויטש הנר: אלה גם עצמאים.
מיכל דויטש הנר: הסכומים הללו נקבעים בוועדה בין משרדית של משרד החוץ ובעצם אלה הסכומים האפקטיביים של היום של הדיור לפי כל מדינה.
מיכל דויטש הנר: אנחנו מבקשים שהתחילה של זה תהיה מה-1 בדצמבר מהטעם שברגע שהוועדה הבין משרדית קובעת את הסכומים, היא כבר מנחה מעבידים לפעול על פי הסכומים הללו.
מיכל דויטש הנר: אין כאן שום הפחתה ביחס לסכומים הקיימים היום בכללי מס הכנסה מעבודה בחוץ לארץ אלא רק עלייה.
מיכל דויטש הנר: אנחנו מבקשים את אישורכם לכללים הללו.
משה גפני: יש מתנגדים לבקשה הזאת?
שי חרמש: לא אני.
מירב תורג'מן: זאת אמנם העלאה, אבל חשבנו שאולי אפשר לקבוע את זה מה-1 בינואר, אבל זה לא ממש משנה גם מכיוון שהכללים הקודמים מסתיימים ב-30 בנובמבר.
מירב תורג'מן: את קבעת את ה-30 בנובמבר.
מיכל דויטש הנר: זאת הקלה.
מירב תורג'מן: מדובר בהקלה.
משה גפני: ה צ ב ע ה כללי מס הכנסה (בעלי הכנסות מעבודה בחוץ לארץ) (תיקון), התש"ע-2009 – אושרו פה אחד לגבי תקנות מס הכנסה (תכנון מס החייב בדיווח) האם לעשות את זה כהוראת שעה כמו שעשיתם את זה אז?
שי חרמש: היות שהצטרפו חברים, אני רוצה להתייחס.
חיים אורון: אני רוצה להבין במה מדובר.
משה גפני: נשאיר את זה.
משה גפני: שי חרמש אומר שצריך לעשות את זה הוראת קבע.
משה גפני: אתם בוועדה בתקופת ליצמן עשיתם הוראת שעה.